នៅ​ឆ្នាំ​ ១៩២១​ សៀវភៅ​ចម្រៀង​ច្រៀង​ជា​ភាសា​ខ្មែរ​ត្រូវ​បាន​បោះពុម្ព​ផ្សាយ​ដោយ​សមាគម​សិក្សា​ឥណ្ឌូចិន ​ក្នុង​សៀវភៅ​នេះ ​លោក​ អាល់​ប៊ែរ ទ្រីកុង​ បាន​បង្ហាញ​បទ​ចម្រៀង​ខ្មែរ​ចំនួន​៥៤​បទ​ដែល​ប្រមូល​ពី​គ្រប់​ខេត្ត​ក្រុង​ទាំង​អស់​នៅ​ក្នុង​ព្រះរាជាណាចក្រកម្ពុជា​ ។ លោក​មិន​ត្រឹម​តែចង​ក្រង​ជា​អត្ថបទ​ទេ គឺ​មាន​ថែម​ទាំង​អក្សរ​ភ្លេង​ទៀត​ផង ​។ ការងារ​របស់​លោក​គឺ​ជា​កាយ​វិការ​មួយ​ដើម្បី​ការពារ និង​ថែ​រក្សា​មរតក​តន្ត្រី​ខ្មែរ ​។ នៅ​ឆ្នាំ​ ១៩២១ ​លោក​ទ្រី​កុង​បាន​ធ្វើ​ការ​រក្សា​ទុក​បេតិកភណ្ឌ​នេះ​តាម​រយៈ​ការ​បោះ​ពុម្ព​សៀវ​ភៅ ។